Rokema herbopapago

Rokema herbopapago (Neophema petrophila) estas specio de papagoj el genro Neophema. Ĝi estas endemio de Aŭstralio.

Priskribo
Priskribita de John Gould en 1841, ĝi estas malgranda papago 22–24 cm longa kaj 50–60 g peza kun ĉefe olivecbrunaj supraj partoj kaj pli flavecaj malsupraj partoj. Ĝia kapo estas oliveckolora kun helbluaj antaŭvangoj kaj lorumoj (bridoj), kaj malhelblua frunta bendo tra la krono kun pli helblua supre kaj malsupre. Ambaŭ seksoj aspektas similaj, kvankam la ino tendencas havi pli obtuzan fruntan bendon kaj malpli da bluo sur la vizaĝo. La krio de la ino ankaŭ tendencas esti multe pli laŭta kaj pli strida ol tiu de la masklo. Du subspecioj estas nuntempe agnoskitaj.

Ekologio
Rokaj insuloj kaj marbordaj dunareoj estas la preferataj vivejoj por ĉi tiu specio, kiu troviĝas de la Lago Aleksandrina en sudorienta Suda Aŭstralio okcidenten trans marborda Suda kaj Okcidenta Aŭstralio ĝis Ŝarkogolfo. Male al aliaj herbopapagoj, ĝi nestas en nestokavernoj aŭ rokaj fendetoj (kio nomigas la specion) plejparte sur enmaraj insuloj kiel Rottnest. Semoj de herboj kaj sukulentaj plantoj formas la plejparton de ĝia dieto. La specio suferis pro naturiĝintaj mamuloj; kvankam ĝia populacio malkreskas, ĝi estas konsiderata kiel malplej zorgiga specio fare de la Internacia Unio por la Konservo de Naturo (IUKN).

Taksonomio
La rokeman herbopapagon priskribis la angla ornitologo John Gould en 1841 kiel Euphema petrophila, kies specia epiteto petrophila devenis el la grekaj  (petros) kun la signifo roko kaj  (filos) kun la signifo amanta. La specimeno de la aŭtoro estis unu el 50 novaj birdospecioj prezentitaj antaŭ la Zoological Society of London. Tiu rokpapago estis inkludita en la kvina volumo de la verko de Gould Birds of Australia, uzante specimenojn akiritajn ĉe Port Lincoln en Suda Aŭstralio kaj el kolektisto John Gilbert en Okcidenta Aŭstralio. Gilbert asertis, ke en la tempo de la angla koloniigo la specio estis ofta sur klifoj ĉe ĉemarbordaj insuloj, kiel Rottnest, apud la okcidenta haveno de Fremantle, estante la nestoj en preskaŭ neatingeblaj lokoj.

La itala ornitologo Tommaso Salvadori difinis la novan genron Neophema en 1891, kaj metis la rokpapagon ene de ĝi havigante ĝian nuntempan sciencan nomon Neophema petrophila. Ene de la herbopapaga genro Neophema, ĝi estas unu el kvar specioj klasitaj en la subgenron Neonanodes. Analizo de mitokondria DNA publikigita en 2021 indikis, ke la rokpapago estas plej proksime rilata al la bluflugila herbopapago, dum la  plej verŝajne diverĝis antaŭ inter 0.7 kaj 3.3 milionoj da jaroj.

Estanta kavernonestanta, la rokpapago evoluis el genlinio de arbonestantaj prapatroj. La biologo Donald Brightsmith proponis, ke pluraj genlinioj de papagoj kaj trogonoj ŝanĝis al nestado en trukavernoj por eviti arbovivantajn mamulajn predantojn, kiuj evoluis kaj multiĝis en la malfrua Oligoceno ĝis frua Mioceno (antaŭ 30-20 milionoj da jaroj).

Du subspecioj estas agnoskitaj de la Internacia Unio de Ornitologoj: subspecio petrophila el Okcidenta Aŭstralio kaj subspecio zietzi el Suda Aŭstralio, ĉi-lasta priskribita de Gregory Mathews en 1912 el la insularo Sir Joseph Banks en Golfo Spencer, laŭ la vicdirektoro de la Sudaŭstralia Muzeo Amandus Heinrich Christian Zietz. La aŭtoroj de la reta eldono de la Handbook of the Birds of the World ne rigardas ĉi tion kiel apartan.

"Rock parrot"  estis akceptita kiel la oficiala ordinara nomo por la specio fare de la Internacia Ornitologia Unuiĝo (IOU). Gilbert reportis, ke la kolonoj de Cignorivero nomis ĝin "rock parrakeet", kaj li stampis la nomon rock grass-parrakeet. Ĝi estas konata ankaŭ kiel "rokema eleganta papago".

 Referencoj 

 Ĉefaj fontoj 




Eksteraj ligiloj

Kategorio:Papagoj
Kategorio:Birdoj de Aŭstralio